**ПАТОЛОГИЧНА ФИЗИОЛОГИЯ, СПЕЦИАЛНОСТ „МЕДИЦИНА”**

(Пример за преподаватели)

**ТАБЛИЦИ**

**ЗА ПОПЪЛВАНЕ НА ИНФОРМАЦИОННО СЪДЪРЖАНИЕ В СДО**

 ***Табл. № 1. Информация за структурните единици на дисциплината.***

|  |
| --- |
| **1. Информация за учебната дисциплина** |
| Учебната дисциплина „Патологична физиология" е от учебен план за обучение на студенти от МУ – Плевен, специалност "Медицина". Обучението по Патологична физиология има за цел студентите - медици да получат основни познания в областта на съвременната Патологична физиология чрез задълбочено изучаване етиологията и патогенетичните механизми на възникването, развитието и изхода на патологичните процеси. Патологичната физиология изучава жизнената дейност на болния организъм, затова чрез нея студентите започват правилно да осмислят наблюдаваните факти при протичането на болестта и оздравяването, което дава възможност да се определи ефективна и патогенетично обоснована терапия. Патологичната физиологията е мостът между биологичните общомедицински предклинични дисциплини и клиничните, и като такава тя е и приложна наука. Учебното съдържание е обособено в следните раздели: Обща патофизиология (обща нозология и основни типове патологични процеси); Патофизиология на органите и системите (специална и частна патофизиология); Клинична патофизиология.Тя е задължителна дисциплина и се изучава в четвърти и пети семестър на втори и трети курс, като завършва със семестриален изпит. Учебната дисциплина е осигурена с подробни презентации за някои от лекциите (предстои да се направят за всички лекции) и тезиси за изпълнение на практически упражнения. Разработена е и тестова система за контрол на придобитите от обучаемите знания, в която са включени стотици въпроси. |
| **2. Преподавателски екип** |
| *Тази секция се попълва автоматично от сайта на МУ. Проверете дали данните Ви са актуални и ако има разминаване, попълнете секцията с това, което е нужно да се промени* |
| **3. Учебна програма** |
| Учебната програма се разработва в обучаващата катедра от хабилитирани преподаватели, на които е възложена учебната дисциплина. За тази цел се прилагат и спазват процедурите за този вид учебен документ, заложени в Системата за поддържане на качеството на обучение. Структурата на програмата се обсъжда и утвърждава от колективните органи за управление в университета и отговаря на изискванията от системата за управление на качеството. Програмата се обсъжда в катедрения съвет и се предлага за приемане от съвета на основното звено. В учебната програма са посочени тематичния план на лекциите и упражненията и тяхното подробно съдържание под формата на тезиси. Учебното съдържание на програмата се актуализира ежегодно в съответствие с развитието на медицинската наука. Програмата влиза в сила след утвърждаване от Декана на факултет Медицина.pdf-256_32 Съдържание на учебната програма... *(PROGRAME\_2016)* |
| **4. Лекционен курс с учебно пособие.** |
| Лекционният курс е предназначено за студенти от МУ – Плевен в редовна форма на обучение по специалност „Медицина”. Курсът включва 22 двучасови лекции и една едночасова. За всяка една от тях се предлага подробна презентация, съвременен учебник по патологична физиология, и тестови въпроси за самостоятелна подготовка и контрол на придобитите знания. Учебното пособие е разработено от колектив от специалисти по патофизиология, работещи във всички медицински университети в България. То се обновява всяка година и се преиздава, за да отговаря на съвременните нужди за обучение. Предложеният учебник в този курс може да се използва и от всички други обучаеми или медицински специалисти, които имат желание да повишат своята подготовка в областта на патофизиологията. В него се предлага учебен материал в разбираеми, добре обмислени, методически подредени и правилно подбрани изразни средства и форми.  |
| **5. Допълнителни материали и презентации** (*съдържанието в секцията е строго специфично за дисциплините)* |
| **Препоръчвана литература**В тази секцията по-долу се представя литературата, необходима за подготовка по учебната дисциплина. За успешна подготовка за изпитните процедури е достатъчна основната литература, но за задълбочаване на познанията по учебния материал е нужно да се използват и допълнителни източници. Това са материали поместени в Интернет и литературата в направлението на разглежданата тематика. Препоръчаната основна и допълнителна литература са посочени във връзката по-долу.pdf-256_32 Основна и допълнителна литература... *(Literatura\_Pathophysiology.doc)* |
| **6. Практически упражнения, курсови работи и реферати** |
| За изпълнение целите на учебната програма, освен лекционния курс са предвидени също практически упражнения. Тези елементи са задължителни за обучаемите и присъстват като компонент при определяне на крайната оценка на обучаемия за семестъра. **Практически упражнения:**Практическите упражнения с преподавател дават знания в областта на общата и клиничната патофизиология. Чрез тях студентите се подготвят да разсъждават логично и да интегрират знанията от общите педклинични дисциплини с тези в клиниката, като се набляга на основните патофизиологични механизми на заболяванията. Във всяко едно от упражненията се задават задачи на обучаемите, включително да разсъждават върху клинични случаи с цел усвояване на разглеждания в тезисите материал. Практическите занятия се провеждат в добре оборудвани учебни зали с компютри и мултимедийни устройства. **Тезисите на отделните практически упражнения са поместени във връзките по-долу:**pdf-256_32 Представяне на информацията... *(Upr1.doc, Upr2.doc, Upr3.doc, Upr4.doc, Upr5.doc, Upr6.doc, Upr7.doc, Upr8.doc, Upr9.doc, Upr10.doc, Upr11.doc, Upr12.doc, Upr13.doc, Upr14.doc, Upr15.doc, Upr16.doc, Upr17.doc, Upr18.doc, Upr19.doc, Upr20.doc, Upr21.doc, Upr22.doc, Upr23.doc, Upr24.doc, Upr25.doc, Upr26.doc)*pdf-256_32 Tезиси на упражненията *(Tezisi\_summer\_2016.doc, Tezisi\_winter\_2016.doc)*pdf-256_32 Тезиси за колоквиумите... *(Coloquium\_winter.doc, Coloquium\_summer.doc)* |
| **7. Конспект за изпита** |
| За финализиране на подготовката по учебната дисциплина и полагането на семестриален изпит е разработен конспект. Целта на конспекта е да се систематизират получените познания, като се концентрира върху основни въпроси от преминатия лекционен курс и представеното към него учебно пособие. В конспекта са включени само въпроси, които задължително присъстват в някакъв обем в презентациите към лекциите или пълнотекстовото учебно пособие. За някои от въпросите в конспекта информацията се съдържат само в презентациите към лекциите или пък са конкретизирани и конспектирани там. Това налага студентите да прочетат внимателно въпросите от техния изпитен конспект и да ги потърсят в представените материали, в това число презентациите, всички глави от пълнотекстовото учебно пособие и допълнителните материали. pdf-256_32 Конспект за семестриален изпит... *(Konspekt\_ pathophysiology\_theory.doc, Konspekt\_ pathophysiology\_practice.doc)* |
| **8. Тестове по учебната дисциплина** |
| Контрола на знанията чрез тестове се осъществява периодично, с цел проверка подготовката на обучаемите. В тях са включени тренировъчни въпроси свързани с учебния материал, който се разглежда. Въпросите включват повече от едно верни твърдения или съдържат описателни характеристики.Тестовете са два основни вида – за периодичен контрол и семестриални. Тестовете за периодичен контрол са върху тезисите на упражненията, а семестриалните тестове са върху цялостния материал в края на всеки семестър.За всяко отделно решаване на определен тест е лимитирано време, с което студентите следва да се съобразяват, а семестриалните тестове се провеждат в рамките на самостоятелно заключително упражнение. |
| **9. Общи бележки и препоръки** |
| Във връзката към тази секция се съдържат указания към студентите за начина на подготовка по учебната дисциплина. Желателно е всеки един от тях да прочете направените от преподавателите бележки и препоръки. Там има поставена информация и относно изискванията при подготовката на тестовете. Подробности, свързани с бележките и препоръките за подготовка са поместени във връзката по-долу:pdf-256_32 Общи бележки и препоръки... *(belegki\_pathophysiology.doc)* |
| **10. Форум по дисциплината** |
| Форумът по дисциплината е мястото в Системата за дистанционно обучение, където може да се поместят мненията, въпросите и препоръките по начина на поднасяне на учебния материал, неговото съдържание и актуалност. Форумът е достъпен за всички обучаеми, които желаят да го използват. Информацията в него следва да бъде кратка и ясна при стриктно спазване изискванията на академичната етика и добрия тон. Преподавателите ще отчетат Вашите мнения и препоръки по учебната дисциплина и подготовката по нея. Благодарим Ви за разбирането. |
| **11. Консултации** |
| Консултациите по учебната дисциплина са присъствени и неприсъствени. Присъствените консултации са препоръчителни и се провеждат в обучаващата катедра на МУ – Плевен по график, оповестен от преподавателите. На тези консултации се разясняват методиката и условията за подготовка по учебната дисциплина и особеностите в решаването на практическите задачи. За неприсъствените консултации следва да се използва форума по дисциплината и електронната поща за връзка с преподавателите. Предвиждат се и дистанционни консултации, които се провеждат чрез виртуална класна стая или другите средства за връзка. Условията за използване на дистанционни консултации и времето за тяхното провеждане се определя от преподавателя. Те се разясняват по време на лекциите и в другите присъствени учебни форми или чрез електронната поща. |

***Табл. 2. Информация за съдържанието на лекциите и учебните единици към нея.***

|  |
| --- |
| **Лекция № 2: Нарушения във въглехидратната обмяна. Захарен диабет.** |
| Във втората лекция се разглеждат въпроси, свързани с нарушеното смилане и резорбиране на въглехидратите. Коментира се нарушения транспорт и промените в кръвнозахарното съдържание. Обръща се внимание на инсулиновия метаболизъм и глюкозна хомеостаза. Основна тема на лекцията е захарния диабет, с неговата етиология, патогенеза и патобиохимия. Разглежда се патогенетична роля на неензимното гликиране и усложненията на захарния диабет, като катаракта, периферни невропатии и микро – и макронгиопатиите. Лекцията е осигурена с подробна презентация, която е представена във връзките по-долу:pdf-256_32 Презентация към лекция № 2... (Lect2.pptx )  |
| **Лекция № 3: Нарушения на водно-електролитния баланс.**  |
| В лекцията се припомнят от физиологията някои основни факти за разпределението, приема и загубите на телесната вода. Обръща се внимание на нервно-ендокринния контрол в норма и възможните нарушения при възникнала патология в детска и зряла възраст. Разглеждат се детайлно двата вида нарушения на водно-електролитния баланс-хидратация и дехидратация. Коментират се причините за възникналите нарушения и различията в проявлението на трите подвида хидратация, респ. дехидратация – изотонична, хипотонична, хипертонична. Подробно се разглеждат факторите, от които зависи формирането на оток, дискутират се многобройните причини за промяна на всеки един от факторите, обясняват се и се онагледяват оточни състояния в клиничната практика. Изтъква се комплексната генеза на различни видове отоци. Засягат се промените в плазменото ниво на два важни електролита – калий и калций. Припомнят се механизмите за регулация на тези електролити, обсъждат се начините, по които може да се достигне до патологично повишение или понижение в плазмата. Клиничните прояви на патологичните отклонения на двата електролита се извеждат логично като се има предвид значението им за електровъзбудимостта в миокарда, гладко-мускулните органи и скелетната мускулатура.pdf-256_32 Презентация към лекция № 3 ... (Lect3.pptx) |
| **Лекция № 4: Нарушения на периферното кръвообращение. -****АРТЕРИАЛНА ХИПЕРЕМИЯ, ВЕНОЗНА ХИПЕРЕМИЯ, СТАЗА, ИСХЕМИЯ, ИНФАРКТ.**  |
| В тази лекция се дава определение на нарушенията на периферното кръвообръщение. Изясняват се формите на местно нарушение на кръвообръщението. Подробно се разглеждат механизмите и последиците от артериалната и венозна хиперемия. Дава се определение за стаза и се обръща внимание на причините и механизми за възникване на този патологичен процес. В представения в тази лекция материал се разглежда и понятието исхемия. Определение за исхемия, причини и механизми на увреждане на тъканите при този процес. Основно място в лекцията заема инфарктът, с основните причини за появата му, патогенезата и видове инфаркти. Разглежда се еволюцията на инфаркта, като се обръща специално внимание на последиците и изхода от него. Представената тук лекция е осигурена с подробна презентация, която е представена във връзките по-долу: pdf-256_32 Презентация към лекция № 4 ... (Lect4.Acrobat)   |
| **Лекция № 5: Нарушения на периферното кръвообращение – тромбоза и емболия.** |
| В лекцията се разглежда тромбозата, като патологичен процес, стоящ в основата на социално-значими заболявания като острия коронарен синдром, мозъчния инсулт и белодробната тромбоемболия. Изясняват се причините за тромбозата, нейната патогенеза и видовете тромби. Коментират се механизмите, обуславящи антитромбогенните свойства на ендотела. Особено внимание се обръща на молекулярните механизми на тромбообразуването. Накратко са засегнати последиците от тромбозата. Друг важен въпрос в настоящата лекция е емболията. Дава се определение и се разглеждат видовете емболии, механизмите за развитие на емболиите и последиците. Лекцията е осигурена с презентация, която е представена във връзките по-долу:pdf-256_32 Презентация към лекция № 5 ... (Lect5.Acrobat) |
| **Лекция № 7: Треска.** |
| За разбирането на треската като типов патологичен процес е необходимо да се познават процесите на термогенеза и термолиза, както и хипоталамусният контрол на телесната температура при топлокръвните животни и човека. Обръща се внимание на принципното различие между треска и хипертермия(проста, обменна). Обяснява се действието на екзогенните пирогени. Изяснява се естеството на ендогенните пирогени и механизма на тяхното действие. Прави се характеристика на трите стадия на треската, като се акцентира върху функционалните промени, които настъпват в различни органи и системи. Представят се характерните температурните криви при някои заболявания. Подчертава се положителното влияние на треската върху болестния процес. Обосновава се терапевтичният ефект на прилаганата в миналото „пиротерапия”. Особено място се отделя на негативните последици на треската върху организма в детска и старческа възраст, по време на бременност, при пациенти с хронични заболявания. Обсъжда се отрицателният ефект на треската върху сърдечно-съдовата и централната нервна системи. Аргументира се мястото на антипиретичната терапия в цялостния терапевтичен подход на температурните състояния.pdf-256_32 Презентация към лекция № 7 ... (Lect7.pptx) |
|  |

 ***Табл. 4. Скала за оценяване на тестовете по дисциплината***

|  |  |
| --- | --- |
| **Ниво на успеваемост** | **Оценка** |
| 90 – 100 % | 6.00 |
| 76 – 89 % | 5.00 |
| 63 – 75 % | 4.00 |
| 50 – 62 % | 3.00 |
| 0 – 49 % | 2.00 |

 ***Табл. 5. Съдържание на тестовете***

|  |  |
| --- | --- |
| **Име на теста** | **Категории в банката с въпроси:брой случайно избрани въпроси** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Февруари, 2016 Изготвил,**

 **/Доц. д-р Анелия Димитрова, дм/**